I 
OM DE YDRE BETINGELSER FOR , 
ALGEVEGETATIONEN VED FÆRØERNES KYSTER. 
1. KLIMATOLOGISKE OG HYDROGRAFISKE FORHOLD. 
a. Havets Temperatur og Saltholdighed. 
F ærøerne er beliggende i Atlanterhavet paa ca. 62 0 n. Br. og 
7 0 v. L. Klimaet er et udpræget Øklima med meget ens¬ 
artet Temperatur, der om Sommeren er lav, men forholdsvis 
høj om Vinteren. Regn og Taage forekommer meget hyppigt, 
og Klimaet er i det hele taget uroligt og stormfuldt. Som Følge 
heraf er Havet som oftest oprørt, og paa de Kyster, der vender 
ud mod det aabne Hav, er Brænding almindelig. 
Dette meget urolige Klima skyldes navnlig den Omstændig¬ 
hed, at Grænsen mellem den varme Golfstrøm og den koldere 
østislandske Polarstrøm ligger ved eller i hvert Tilfælde meget 
nær Færøerne. Grænsen mellem disse 2 Havstrømme svinger 
nemlig efter den herskende Vindretning snart Nord og Øst, 
snart Vest og Syd om Øerne (se herom Martin Knud¬ 
sen, 31). 
Medens Golfstrømsvandet i Følge Knudsen (31, p. 158) har 
en temmelig høj Temperatur og en Saltholdighed, som er over 
35,25 °/ 00 , har Vandet i den arktiske Strøm en lavere Temperatur, 
og Saltholdigheden er under 35,25 °/o 0 - Paa Ingolfexpeditionen 
passeredes Grænsen mellem de to Strømme adskillige Gange, og 
det iagttoges da: »at ved Overgangen fra Atlanterhavet til den 
østislandske Polarstrøm sank Saltholdigheden i Overfladen fra 
over 35,25 °/oo til en Værdi mindre end denne Størrelse. Denne 
Overgang var ledsaget af et Temperaturfald, der ofte kun var 
i* 
